CELEX: 32021D0276
Language: bg
Date: 2021-02-22 00:00:00
Title: Решение (ОВППС) 2021/276 на Съвета от 22 февруари 2021 година за изменение на Решение (ОВППС) 2017/2074 относно ограничителни мерки с оглед на положението във Венесуела

22.2.2021   
               
               
                  BG
               
               
                  Официален вестник на Европейския съюз
               
               
                  LI 60/9
               
            
         РЕШЕНИЕ (ОВППС) 2021/276 НА СЪВЕТА
         от 22 февруари 2021 година
         за изменение на Решение (ОВППС) 2017/2074 относно ограничителни мерки с оглед на положението във Венесуела
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 13 ноември 2017 г. Съветът прие Решение (ОВППС) 2017/2074 (1) относно ограничителни мерки с оглед на положението във Венесуела.
                  
               
                     (2)
                  
                  
                     На 12 ноември 2020 г. Съветът прие Решение (ОВППС) 2020/1700 (2), с което въведените ограничителни мерки, включително всички вписвания, бяха подновени до 14 ноември 2021 г.
                  
               
                     (3)
                  
                  
                     На 7 декември 2020 г. върховният представител на Съюза по въпросите на външните работи и политиката на сигурност (по-нататък „върховният представител“) направи декларация от името на Съюза, в която се посочва, че парламентарните избори във Венесуела от 6 декември 2020 г. за съжаление бяха проведени без национално съгласие по изборните условия и не отговаряха на минималните международни стандарти за надежден процес, нито мобилизираха венесуелския народ за участие. В декларацията се подчертава, че това незачитане на политическия плурализъм и лишаването от права и наказателното преследване на опозиционни лидери не позволяват на Съюза да признае този изборен процес като надежден, приобщаващ или прозрачен, нито резултатите от него като представителни за волята на венесуелския народ.
                  
               
                     (4)
                  
                  
                     На 6 януари 2021 г. върховният представител направи втора декларация от името на Съюза във връзка с парламентарните избори във Венесуела, в която се изразява дълбокото съжаление на Съюза поради факта, че Националното събрание започна мандата си на 5 януари 2021 г. въз основа на недемократични избори. Освен това в нея се посочва, че за последно венесуелците са изразили свободно волята си в изборен процес на парламентарните избори през 2015 г. Накрая, в декларацията се посочва, че Съюзът е готов да приеме допълнителни целенасочени мерки.
                  
               
                     (5)
                  
                  
                     На 25 януари 2021 г. Съветът прие заключения относно Венесуела, в които Съюзът изразява дълбоко съжаление, че парламентарните избори на 6 декември 2020 г. са пропусната възможност за демокрацията, проведени са без национално съгласие по изборните условия и не отговарят на международните стандарти за демократичен процес. Освен това Съветът подчертава, че правата на човека трябва да бъдат спазвани. Съветът също така заявява, че не може да има изход от политическата криза във Венесуела, ако нейните граждани се страхуват от арести и преследване, включително на техните семейства, заради упражняването на основните права и свободи.
                  
               
                     (6)
                  
                  
                     В заключенията на Съвета от 25 януари 2021 г. се посочва, че с оглед на влошаващото се състояние на правата на човека, принципите на правовата държава и демокрацията във Венесуела, Съюзът е готов да приеме допълнителни целенасочени ограничителни мерки срещу лицата, които подкопават демокрацията или принципите на правовата държава, и онези, които са отговорни за сериозните нарушения на човешките права. Тези мерки нямат за цел да навредят на населението на Венесуела и могат да бъдат отменени.
                  
               
                     (7)
                  
                  
                     Във връзка с това и с оглед на продължаващото тежко положение във Венесуела 19 лица следва да бъдат добавени в списъка на физически и юридически лица, образувания и органи, спрямо които се прилагат ограничителните мерки в приложение I към Решение (ОВППС) 2017/2074.
                  
               
                     (8)
                  
                  
                     Поради това приложение I към Решение (ОВППС) 2017/2074 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение I към Решение (ОВППС) 2017/2074 се изменя както е посочено в приложението.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 22 февруари 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение (ОВППС) 2017/2074 на Съвета от 13 ноември 2017 г. относно ограничителни мерки с оглед на положението във Венесуела (ОВ L 295, 14.11.2017 г., стр. 60).
         
            (2)  Решение (ОВППС) 2020/1700 на Съвета от 12 ноември 2020 г. за изменение на Решение (ОВППС) 2017/2074 относно ограничителни мерки с оглед на положението във Венесуела (ОВ L 381, 13.11.2020 г., стр. 24).
      
      
         
            ПРИЛОЖЕНИЕ
            Следните лица се добавят в списъка на физически и юридически лица, образувания и органи в приложение I към Решение (ОВППС) 2017/2074:
            
               
                            
                        
                        
                           Име
                        
                        
                           Идентифицираща информация
                        
                        
                           Изложение на мотивите
                        
                        
                           Дата на вписване
                        
                     
                           „37.
                        
                        
                           Remigio CEBALLOS ICHASO
                        
                        
                           Дата на раждане: 1 май 1963 г.
                           Номер на личната карта: V-6557495
                           Пол: мъжки
                        
                        
                           От юни 2017 г. командир на оперативното и стратегическото командване на Боливарските национални въоръжени сили на Венесуела (Comando Estratégico Operacional Fuerzas Armadas Nacionales Bolivarianas (CEOFANB) – върховния орган на въоръжените сили на Венесуела. CEOFANB контролира Боливарските национални въоръжени сили (FANB) и Боливарската национална гвардия. Освен това CEOFANB отговаря за координацията на намесата на FANB по време на демонстрации.
                           В качеството си на командир на CEOFANB е отговорен за сериозни нарушения на правата на човека, в т.ч. използване на прекомерна сила и нечовешко и унизително третиране от служители на FANB и чрез техни подчинени подразделения под негово командване, включително Боливарската национална гвардия. От различни източници, включително независимата международна мисия за установяване на фактите относно Боливарската република Венесуела, постъпват сведения за нарушения на правата на човека от Боливарската национална гвардия.
                        
                        
                           22.2.2021 г.
                        
                     
                           38.
                        
                        
                           Omar José PRIETO FERNÁNDEZ
                        
                        
                           Дата на раждане: 25 май 1969 г.
                           Номер на личната карта: V-9761075
                           Пол: мъжки
                        
                        
                           Губернатор на щата Zulia от декември 2017 г. В качеството си на губернатор той подкопава демокрацията и принципите на правовата държава във Венесуела. Полага клетва пред непризнатото Национално учредително събрание (АNC), след като легитимният победител в изборите е отказал да се закълне пред АNC. Omar José Prieto Fernández активно се застъпва за провеждането на недемократичните парламентарни избори, състояли се на 6 декември 2020 г. Освен това заплашва опозицията в щата Zulia с „посещения по домовете“ и заявява, че ще обяви щата Zulia за независим, ако на власт дойде временно правителство, оглавявано от Хуан Гуайдо.
                        
                        
                           22.2.2021 г.
                        
                     
                           39.
                        
                        
                           José Dionisio BRITO RODRÍGUEZ
                        
                        
                           Дата на раждане: 15 януари 1971 г.
                           Номер на личната карта: V-8263861
                           Пол: мъжки
                        
                        
                           Член на недемократично избраното Националното събрание и председател на парламентарната комисия, която разследва за „деяния срещу републиката“ членове на Националното събрание, избрани през 2015 г. Освен това José Dionisio Brito Rodríguez неправомерно поема ръководството на опозиционната партия Primero Justicia с решение на Върховния съд от юни 2020 г. През 2019 г. е бил изключен от Primero Justicia заради обвинения в корупция. Като член на Националното събрание участва и в нелегитимното избиране на Luis Eduardo Parra Rivero за председател на Националното събрание на 5 януари 2020 г., с което подкопава демокрацията и принципите на правовата държава във Венесуела. Изборът се провежда, докато военната полиция блокира достъпа до сградата на Националното събрание на няколко парламентаристи и без да е постигнат кворум. Поради това се налага членовете на опозицията да се организират извън сградата на Националното събрание, за да преизберат Хуан Гуайдо за председател. Неговите действия подкопават демокрацията и принципите на правовата държава във Венесуела.
                        
                        
                           22.2.2021 г.
                        
                     
                           40.
                        
                        
                           José Bernabé GUTIÉRREZ PARRA
                        
                        
                           Дата на раждане: 21 декември 1952 г.
                           Номер на личната карта: V-1565144
                           Пол: мъжки
                        
                        
                           Член на недемократично избраното Национално събрание и нелегитимен лидер на опозиционната партия Acción Democrática. През юни 2020 г. José Bernabé Gutiérrez Parra поема неправомерно контрола над опозиционната партия Acción Democrática с решение на Върховния съд. В разрез с позицията на партията отпреди той да поеме ръководството Gutiérrez Parra участва с Acción Democrática в недемократичните парламентарни избори, проведени на 6 декември 2020 г. Gutiérrez Parra променя позицията на партията, използва символите ѝ и участва в изборите и в публични събития като телевизионни дебати. Gutiérrez Parra е изключен от партията от легитимните ѝ членове, които обявяват действията му за конспирация и предателство. Неговите действия подкопават демокрацията и принципите на правовата държава във Венесуела.
                        
                        
                           22.2.2021 г.
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Дата на раждане: 27 април 1946 г.
                           Пол: мъжки
                        
                        
                           Съдия в Конституционната колегия на Върховния съд (Tribunal Supremo de Justicia (TSJ)). Като член на Конституционната колегия на Върховния съд той е отговорен за действия, становища и решения, чрез които са узурпирани конституционните правомощия на Националното събрание и са накърнени избирателните права на опозицията, включително чрез едностранното назначаване от Върховния съд на Националния избирателен съвет (Consejo Nacional Electoral (CNE)) през юни 2020 г. и едностранното отстраняване и замяна на ръководството на три от основните опозиционни партии през юни и юли 2020 г. Неговите действия подкопават демокрацията и принципите на правовата държава във Венесуела, а освен това той подкрепя и улеснява подкопаването на демокрацията и принципите на правовата държава от страна на изпълнителната власт.
                        
                        
                           22.2.2021
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Дата на раждане: 7 март 1965 г.
                           Пол: женски
                        
                        
                           Съдия в Конституционната колегия на Върховния съд (Tribunal Supremo de Justicia (TSJ)). Като член на Конституционната колегия на Върховния съд тя е отговорна за действия, становища и решения, чрез които са узурпирани конституционните правомощия на Националното събрание и са накърнени избирателните права на опозицията, включително чрез едностранното назначаване от Върховния съд на Националния избирателен съвет (Consejo Nacional Electoral (CNE)) през юни 2020 г. и едностранното отстраняване и замяна на ръководството на три от основните опозиционни партии през юни и юли 2020 г. Нейните действия подкопават демокрацията и принципите на правовата държава във Венесуела, а освен това тя подкрепя и улеснява подкопаването на демокрацията и принципите на правовата държава от страна на изпълнителната власт.
                        
                        
                           22.2.2021 г.
                        
                     
                           43.
                        
                        
                           Calixto Antonio ORTEGA RÍOS
                        
                        
                           Дата на раждане: 12 октомври 1950 г.
                           Пол: мъжки
                        
                        
                           Съдия в Конституционната колегия на Върховния съд (Tribunal Supremo de Justicia (TSJ)). Като член на Конституционната колегия на Върховния съд той е отговорен за действия, становища и решения, чрез които са узурпирани конституционните правомощия на Националното събрание и са накърнени избирателните права на опозицията, включително чрез едностранното назначаване от Върховния съд на Националния избирателен съвет (Consejo Nacional Electoral (CNE)) през юни 2020 г. и едностранното отстраняване и замяна на ръководството на три от основните опозиционни партии през юни и юли 2020 г. Неговите действия подкопават демокрацията и принципите на правовата държава във Венесуела, а освен това той подкрепя и улеснява подкопаването на демокрацията и принципите на правовата държава от страна на изпълнителната власт.
                        
                        
                           22.2.2021 г.
                        
                     
                           44.
                        
                        
                           René Alberto DEGRAVES ALMARZA
                        
                        
                           Пол: мъжки
                        
                        
                           Съдия в Конституционната колегия на Върховния съд (Tribunal Supremo de Justicia (TSJ)). Като член на Конституционната колегия на Върховния съд той е отговорен за действия, становища и решения, чрез които са узурпирани конституционните правомощия на Националното събрание и са накърнени избирателните права на опозицията, включително чрез едностранното назначаване от Върховния съд на Националния избирателен съвет (Consejo Nacional Electoral (CNE)) през юни 2020 г. и едностранното отстраняване и замяна на ръководството на три от основните опозиционни партии през юни и юли 2020 г. Неговите действия подкопават демокрацията и принципите на правовата държава във Венесуела, а освен това той подкрепя и улеснява подкопаването на демокрацията и принципите на правовата държава от страна на изпълнителната власт.
                        
                        
                           22.2.2021 г.
                        
                     
                           45.
                        
                        
                           Arcadio DELGADO ROSALES
                        
                        
                           Дата на раждане: 23 септември 1954 г.
                           Пол: мъжки
                        
                        
                           Съдия и заместник-председател на Конституционната колегия на Върховния съд (Tribunal Supremo de Justicia (TSJ)). Като член на Конституционната колегия на Върховния съд той е отговорен за действия, становища и решения, чрез които са узурпирани конституционните правомощия на Националното събрание и са накърнени избирателните права на опозицията, включително чрез едностранното назначаване от Върховния съд на Националния избирателен съвет (Consejo Nacional Electoral (CNE)) през юни 2020 г. и едностранното отстраняване и замяна на ръководството на три от основните опозиционни партии през юни и юли 2020 г. Неговите действия подкопават демокрацията и принципите на правовата държава във Венесуела, а освен това той подкрепя и улеснява подкопаването на демокрацията и принципите на правовата държава от страна на изпълнителната власт.
                        
                        
                           22.2.2021 г.
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Дата на раждане: 13 декември 1947 г.
                           Пол: женски
                        
                        
                           Съдия в Конституционната колегия на Върховния съд (Tribunal Supremo de Justicia (TSJ)). Като член на Конституционната колегия на Върховния съд тя е отговорна за действия, становища и решения, чрез които са узурпирани конституционните правомощия на Националното събрание и са накърнени избирателните права на опозицията, включително чрез едностранното назначаване от Върховния съд на Националния избирателен съвет (Consejo Nacional Electoral (CNE)) през юни 2020 г. и едностранното отстраняване и замяна на ръководството на три от основните опозиционни партии през юни и юли 2020 г. Нейните действия подкопават демокрацията и принципите на правовата държава във Венесуела, а освен това тя подкрепя и улеснява подкопаването на демокрацията и принципите на правовата държава от страна на изпълнителната власт.
                        
                        
                           22.2.2021 г.
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Дата на раждане: 29 април 1968 г.
                           Място на раждане: La Guaira (щат La Guaira, Венесуела)
                           Номер на личната карта: V-6978710
                           Пол: женски
                        
                        
                           Председател на Националния избирателен съвет (Consejo Nacional Electoral (CNE)) от 13 юни 2020 г. Бивш член на Избирателната колегия и Пленума на Върховния съд (Tribunal Supremo de Justicia (TSJ)), втори заместник-председател на TSJ от 2015 г. до 24 февруари 2017 г., заместник-председател от 24 февруари 2017 г. до 12 юни 2020 г. Като член на Избирателната колегия на TSJ Indira Maira Alfonzo Izaguirre е отговорна за действията, предприети срещу новоизбраното Национално събрание през декември 2015 г., които направиха невъзможно за Националното събрание да упражнява законодателните си правомощия. Освен това тя приема назначаването си за председател на CNE през юни 2020 г. от TSJ, въпреки че това е прерогатив на Националното събрание. В качеството си на председател тя подготвя и наблюдава провеждането на недемократичните парламентарни избори на 6 декември 2020 г. и участва в промяната на избирателните правила за тези избори от 30 юни 2020 г. Ето защо нейните действия подкопават демокрацията и принципите на правовата държава във Венесуела.
                        
                        
                           22.2.2021 г.
                        
                     
                           48.
                        
                        
                           Leonardo Enrique MORALES POLEO
                        
                        
                           Пол: мъжки
                        
                        
                           Заместник-председател на Националния избирателен съвет (Consejo Nacional Electoral (CNE)) от 7 август 2020 г. и председател на комисията за политическо участие и финансиране.
                           На 7 август 2020 г. Leonardo Enrique Morales Poleo е назначен от Върховния съд (Tribunal Supremo de Justicia (TSJ)) за заместник-председател на CNE и председател на комисията за политическо участие и финансиране, въпреки че това е прерогатив на Националното събрание. Освен това точно преди назначаването си е работил за партията Avanzada progresista. Като член на CNE взема пълно участие в наблюдението на изборния процес, довел до недемократичните избори за Национално събрание на 6 декември 2020 г. Ето защо неговите действия подкопават демокрацията и принципите на правовата държава във Венесуела.
                        
                        
                           22.2.2021 г.
                        
                     
                           49.
                        
                        
                           Tania D’AMELIO CARDIET
                        
                        
                           Дата на раждане: 5 декември 1971 г.
                           Място на раждане: Италия
                           Гражданство: венесуелско
                           Номер на личната карта: V-11691429
                           Пол: женски
                        
                        
                           Член (ректор) на Националния избирателен съвет (Consejo Nacional Electoral (CNE)) за периода 2016—2023 г. Бивш член (ректор) на CNE в периода 2010—2016 г.
                           Като ректор на CNE от 2010 г. със своята дейност Tania d’Amelio Cardiet пряко допринася за подкопаването на демокрацията и принципите на правовата държава във Венесуела, включително чрез подготовката на недемократичните парламентарни избори през 2020 г., участието си в промяната на избирателните правила от 30 юни 2020 г. и в организацията и провеждането на президентските избори през 2018 г. Освен това D’Amelio Cardiet приема назначаването си в CNE през 2016 г. от Върховния съд (Tribunal Supremo de Justicia (TSJ), въпреки че това е прерогатив на Националното събрание.
                        
                        
                           22.2.2021 г.
                        
                     
                           50.
                        
                        
                           José Miguel DOMÍNGUEZ RAMÍREZ
                        
                        
                           Дата на раждане: 17 октомври 1979 г.
                           Номер на личната карта: V-14444352
                           Пол: мъжки
                        
                        
                           Ръководител на Силите за специални операции (Fuerzas de Acciones Especiales (FAES) от 6 май 2019 г. Бивш главен комисар на FAES в щата Táchira. Освен това José Miguel Domínguez Ramírez е бил ръководител „Операции“ на FAES, които са част от Боливарската национална полиция на Венесуела. Отговорен е за сериозните нарушения на правата на човека и за репресиите срещу гражданското общество и демократичната опозиция във Венесуела, извършени от FAES под негово ръководство. FAES са известни с извънсъдебните екзекуции и насилственото потискане на несъгласните с Мадуро политически опоненти, опозицията и протестиращите, поради което Върховният комисар по правата на човека на ООН Мишел Башле поиска тяхното разпускане. Освен това Domínguez Ramírez е бил член на венесуелските сили за сигурност, които откриха стрелба по невъоръжени протестиращи студенти на 12 февруари 2014 г., довела до смъртта на поне един от студентите – Bassil Da Costa.
                        
                        
                           22.2.2021 г.
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           Номер на личната карта: V-10132041
                           Пол: мъжки
                        
                        
                           Дивизионен генерал и заместник-директор на Генерална дирекция „Военно контраразузнаване“ (Dirección General de Contrainteligencia Militar (DGCIM)) от 21 август 2020 г. Наследява на тази позиция генерал Rafael Ramón Blanco Marrero. Преди това Carlos Ramón Enrique Carvallo Guevara е служил за DGCIM в региона Los Andes и е бил на високи позиции в Боливарската национална гвардия. Отговорен е за сериозните нарушения на правата на човека във Венесуела, извършени от служители на DGCIM под негово командване. В публикуваните неотдавна констатации на независимата международна мисия за установяване на фактите относно Боливарска република Венесуела, DGCIM е характеризирана като институция, пряко отговорна за извършването на тежки нарушения на правата на човека.
                        
                        
                           22.2.2021 г.
                        
                     
                           52.
                        
                        
                           Jesús Emilio VÁSQUEZ QUINTERO
                        
                        
                           Номер на личната карта: V-7422049
                           Пол: мъжки
                        
                        
                           Дивизионен генерал от 5 юли 2019 г. и главен прокурор на Военната прокуратура от декември 2017 г. Като главен прокурор на Военната прокуратура е отговорен за подкопаването на демокрацията и принципите на правовата държава във Венесуела. Военната прокуратура се свързва с вътрешни съдебни преследвания във въоръжените сили и отказ от разследване на някои инциденти, включително смъртта на капитан Acosta през 2019 г. Освен това военното правосъдие се прилага за цивилни граждани.
                        
                        
                           22.2.2021 г.
                        
                     
                           53.
                        
                        
                           Carlos Enrique TERÁN HURTADO
                        
                        
                           Номер на личната карта: V-8042567
                           Пол: мъжки
                        
                        
                           Бригаден генерал от 5 юли 2019 г. и ръководител на специалната дирекция за наказателно разследване към Генерална дирекция „Военно контраразузнаване“ (Dirección General de Contrainteligencia Militar (DGCIM)) от 2019 г. Преди това бригаден генерал Carlos Enrique Terán Hurtado е служил като началник на полицията в щата Falcón и началник на DGCIM в щата Táchira. Отговорен е за сериозните нарушения на правата на човека, включително жестокото и нехуманно третиране на задържани, извършени от служители на DGCIM под негово командване. В подробните констатации на независимата международна мисия за установяване на фактите относно Боливарска република Венесуела, бригаден генерал Terán Hurtado изрично се посочва като едно от отговорните лица и се свързва със случая на капитан de la Sotta.
                        
                        
                           22.2.2021 г.
                        
                     
                           54.
                        
                        
                           Manuel Eduardo PÉREZ URDANETA
                        
                        
                           Дата на раждане: 29 декември 1960 г. или 26 май 1962 г.
                           Място на раждане: Cagua, щат Aragua
                           Номер на личната карта: V-6357038
                           Паспорт №: 001234503 (изтекъл през 2012 г.)
                           Пол: мъжки
                        
                        
                           Заместник-министър на вътрешните работи и правосъдието от 7 април 2015 г. Бригаден генерал Manuel Eduardo Pérez Urdaneta е един от петимата заместник-министри в министерството на вътрешните работи и правосъдието на Венесуела. Портфейлът му включва превантивната сигурност и обществената безопасност (Viceministro de prevención y Seguridad Ciudadana). Преди това бригаден генерал Pérez е служил като директор в Боливарската национална полиция. В това си качество е отговорен за сериозните нарушения на правата на човека, включително използването на значителна физическа сила срещу мирни протестиращи от служители на Боливарската национална полиция под негово ръководство.
                        
                        
                           22.2.2021 г.
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Дата на раждане: 28 септември 1969 г.
                           Номер на личната карта: V-6864238
                           Пол: мъжки
                        
                        
                           Директор на Научния, наказателния и наказателно-следствения орган (Cuerpo de Investigaciones Científicas, Penales y Criminalísticas (CICPC)) от 5 февруари 2016 г. Преди това е изпълнявал длъжността заместник-директор на CICPC. Отговорен е за сериозните нарушения на правата на човека, извършени от служители на CICPC под негово ръководство. В доклада на независимата международна мисия за установяване на фактите относно Боливарската република Венесуела CICPC се характеризира като институция, която извършва системни нарушения на правата на човека във Венесуела.
                        
                        
                           22.2.2021 г.“